cyanic-selkie/wikianc huggingface dataset:
विज्ञान परिषद् प्रयाग
परिचय
31 मार्च 1913 को पहला अधिवेशन हुआ। उस दिन नियमों का निर्माण हुआ और मंत्री प्रो॰ हमीदुद्दीन को यह आज्ञा मिली कि यूनिवर्सिटी के फेलों, कालेजों के प्रोफेसरों तथा भारतीय विश्वविद्यालयों के प्रमुख विद्वानों से पत्र व्यवहार कर उनकों मेम्बर बनावें। यह पत्र 18 अप्रैल 1913 को भेजा गया किन्तु पत्र व्यवहार का कोई संतोषजनक प्रभाव नहीं हुआ। फलतः निश्चय हुआ कि गर्मी की छुट्टियों में कुछ आरंभिक ग्रन्थ तैयार किये जायें। इस तरह पं0 सालिंगराम भार्गव और प्रो॰ गौड़ ने 'विज्ञान प्रवेशिका भाग-1' लिख डाली।
संस्था का दूसरा अधिवेशन 30 जुलाई 1913 के दिन हुआ। उस समय तक 45 सदस्य बन चुके थे। पारिभाषिक शब्दों की कठिन समस्या उपस्थित होने पर रसायन, भौतिकी, वनस्पति आदि विषयों की समितियाँ बना दी गयीं और उस समय तक जितने शब्द बनाये जा चुके थे, उनके अतिरिक्त नये और बनाये गये।
14 नवम्बर 1914 को डॉ॰ झा के मकान पर उनके सभापतित्व में कौंसिल की प्रथम बैठक हुई जिसमें सम्पादन समिति की नियुक्ति हुई-प्रधान संपादक लाला सीताराम तथा अन्य सम्पादक सालिगराम भार्गव तथा डी.एन. पाल (भौतिकी), रामदास गौड़, ब्रजराज बहादुर (गणित-ज्योतिष), रामशरण निगम, नन्द कुमार तिवारी, शान्ति प्रसाद अग्रवाल (जीव विज्ञान), ए.जी. शिराफ, अलीनामी (भाषा विज्ञान), गंगानाथ झा, एच. आर दिवेकर (मनोविज्ञान, इतिहास)। किन्तु 6 मार्च 1915 को सम्पादन समिति तोड़ने का प्रस्ताव पारित हुआ।
परिषद के पहले ही अधिवेशन में प्रो॰ नन्द कुमार तिवारी ने एक प्रस्ताव रखा कि परिषद् हिन्दी उर्दू अथवा दोनों भाषाओं में एक पत्र प्रकाशित करें। रायबहादुर ज्ञानेन्द्रनाथ चक्रवर्ती ने इस प्रस्ताव का समर्थन किया। अतएव इस उद्देश्य की पूर्ति के लिए प्रधानमंत्री, डॉ॰ गंगानाथ झा, प्रो॰ रामदास गौड़ तथा ठाकुर केशव चन्द्र सिंह चौधरी की एक उपसमिति बना दी गयी। इस उपसमिति ने निर्णय किया कि परिषद स्वयं पत्रिका न प्रकाशित करें। 25 नवम्बर 1914 के दिन प्रबन्धक समिति की बैठक में इस प्रस्ताव पर विचार किया गया और निश्चय हुआ कि किसी प्रकाशक को यह कार्य सौंप दिया जाना चाहिये। मिस्टर के.सी. भल्ला ने कुछ शर्तें इस काम के लिए लिखकर भेजी थीं। जनवरी 1915 से पत्र प्रकाशन का सुझाव था। 30 जनवरी 1915 की बैठक में विज्ञान के प्रकाशन का काम मिस्टर भल्ला को दिया गया और सम्पादन का कार्य परिषद ने स्वयं अपने हाथ में रखा। इसका मुद्रण लीडर प्रेस से होने लगा।
पत्र प्रारम्भ करने के पूर्व 250 स्थायी ग्राहक होने थे। हिन्दी के ग्राहक तो मिल गये किन्तु उर्दू के न मिलने से 'विज्ञान' का प्रकाशन हिन्दी में ही शुरू हुआ।
24 अक्टूबर 1916 को पं0 मदन मोहन मालवीय तथा डॉ॰ गणेश प्रसाद को ऑनरेरी फेलो बनाया गया। 24 फ़रवरी 1917 प्रकाशन समिति का गठन हुआ। 15 अगस्त 1917 को गोपालस्वरूप भार्गव विज्ञान के अवैतनिक सम्पादक निश्चित हुए। उन्हें अधिकार दिया गया कि प्रतिमास 25 रुपये तक प्रूफ संशोधन और लेखों का पारिश्रमिक दें।
गुरु-शिष्य परम्परा
गुरु-शिष्य परम्परा आध्यात्मिक प्रज्ञा का नई पीढ़ियों तक पहुंचाने का सोपान। भारतीय संस्कृति में गुरु-शिष्य परम्परा के अन्तर्गत गुरु (शिक्षक) अपने शिष्य को शिक्षा देता है या कोई विद्या सिखाता है। बाद में वही शिष्य गुरु के रूप में दूसरों को शिक्षा देता है। यही क्रम चलता जाता है। यह परम्परा सनातन धर्म की सभी धाराओं में मिलती है। गुरु-शिष्य की यह परम्परा ज्ञान के किसी भी क्षेत्र में हो सकती है, जैसे- अध्यात्म, संगीत, कला, वेदाध्ययन, वास्तु आदि। भारतीय संस्कृति में गुरु का बहुत महत्व है। कहीं गुरु को 'ब्रह्मा-विष्णु-महेश' कहा गया है तो कहीं 'गोविन्द'। 'सिख' शब्द संस्कृत के 'शिष्य' से व्युत्पन्न है।
विज्ञान परिषद् प्रयाग
परिचय
1919 के अन्त तक विज्ञान को उर्दू भाषा में प्रकाशित करने का प्रयत्न असफल रहा। तब तक निम्नांकित 14 पुस्तकें प्रकाशित हो चुकी थीं-
गुरु-शिष्य परम्परा
'गु' शब्द का अर्थ है अंधकार (अज्ञान) और 'रु' शब्द का अर्थ है प्रकाश ज्ञान। अज्ञान को नष्ट करने वाला जो ब्रह्म रूप प्रकाश है, वह गुरु है। आश्रमों में गुरु-शिष्य परम्परा का निर्वाह होता रहा है। भारतीय संस्कृति में गुरु को अत्यधिक सम्मानित स्थान प्राप्त है। भारतीय इतिहास में गुरु की भूमिका समाज को सुधार की ओर ले जाने वाले मार्गदर्शक के रूप में होने के साथ क्रान्ति को दिशा दिखाने वाली भी रही है। भारतीय संस्कृति में गुरु का स्थान ईश्वर से भी ऊपर माना गया है.
विज्ञान परिषद् प्रयाग
परिचय
5 वर्षों में 5000 पुस्तकें बिकीं। कुछ तो साहित्य सम्मेलन के पाठ्यक्रम में सम्मिलित थीं। वर्ष 1919 में ही परिषद के पास मैजिक लैंटर्न था। 150 स्लाइड थे जिनका उपयोग व्याख्यानों में किया जाता रहा।
गुरु-शिष्य परम्परा
“गुरुर्ब्रह्मा गुरुर्विष्णु गुरुर्देवो महेश्वर: ।
विज्ञान परिषद् प्रयाग
परिचय
‘विज्ञान’ को प्रकशित करना इस देश में एक मौलिक प्रयास था। विज्ञान विषय के विद्वान भाषा से उतने परिचित न थे और हिन्दी के लेखक विज्ञान विषय से उदासीन थे। अतएव प्रो॰ रामदास गौड़ को इस कार्य के लिए उत्साही विज्ञान विषयों के विशेषज्ञों से ही सहायता लेना पड़ा। प्रो॰ देव, एम. पाल. डाक्टर सरकार, प्रो॰ कुमारचन्द्र भट्टाचार्य, डॉ॰ मूलचन्द्र टण्डन आदि ने व्याख्यानों और लेखों में पूरी-पूरी सहायता दी। पहले दो तीन अंकों की सामग्री प्रो॰ गौड ने बड़े परिश्रम से तैयार की थी किन्तु उनके अस्वस्थ होने पर श्री राधामोहन गोकुल जी से प्रार्थना की गई कि प्रधान सम्पादकों की सहायता करें किन्तु पहले अंक के बाद उन्होंने असमर्थता प्रकट की तो गंगा प्रसाद बाजपेयी बी.एस.सी. ने कार्य संभाला। फिर गोपालस्वरूप भार्गव और प्रो॰ बृजराज बी.एस.सी., ए.एल.बी. ने और फिर स्वयं गोपालस्वरूप भार्गव ने 8 वर्षों तक कार्य चलाया। 1925 के अगस्त में उन्होंने काम छोड़ दिया तो सत्यप्रकाश तथा ब्रजराज ने सम्पादन करना प्रारम्भ किया।
गुरु-शिष्य परम्परा
गुरुः साक्षात् परं ब्रह्म तस्मै श्री गुरुवे नमः”
विज्ञान परिषद् प्रयाग
परिचय
रामदास गौड़ जी के कार्य काल में ही 2 अप्रैल 1934 को यह सूचना मिली कि पंजाब आयुर्वेदिक फार्मेसी, अमृतसर के अध्यक्ष श्री हरिशरणानन्द जी अपनी फार्मेसी की सम्पत्ति एवं आयुर्वेद विज्ञान पत्र, परिषद को सौंपना चाहते हैं। प्रो॰ सालगराम भार्गव ने अमृतसर जाकर स्वामी जी से परामर्श किया और 15 जून 1934 की बैठक में पूरी बात प्रस्तुत की। यह निश्चित हुआ कि उनका पत्र आयुर्वेद विज्ञान, विज्ञान में सम्मिलित कर दिया जाय और स्वामी जी आयुर्वेद विभाग के सम्पादक बनाये जायें। इस तरह 24 अक्टूबर 1934 को सूचित हुआ कि आयुर्वेद विज्ञान, विज्ञान में सम्मिलित हो गया। बीच में विज्ञान की आर्थिक स्थिति शोचनीय हो गयी तो 18 सितम्बर 1931 को ‘विज्ञान’ की पृष्ठ संख्या घटाने का प्रस्ताव रखा। यही कारण है कि स्वामी हरिशरणानन्द की शरण लेनी पड़ी।
गुरु-शिष्य परम्परा
प्राचीन काल में गुरु और शिष्य के संबंधों का आधार था गुरु का ज्ञान, मौलिकता और नैतिक बल, उनका शिष्यों के प्रति स्नेह भाव, तथा ज्ञान बांटने का निःस्वार्थ भाव. शिक्षक में होती थी, गुरु के प्रति पूर्ण श्रद्धा, गुरु की क्षमता में पूर्ण विश्वास तथा गुरु के प्रति पूर्ण समर्पण एवं आज्ञाकारिता. अनुशासन शिष्य का सबसे महत्वपूर्ण गुण माना गया है.
विज्ञान परिषद् प्रयाग
परिचय
1925 में इम्प्रूवमेन्ट ट्रस्ट से जमीन खरीदने की बात चली पर जमीन क्रास्थवेट रोड पर हिन्दी साहित्य सम्मेलन के निकट थी। इसका दाम रुपये 1788 था। जनवरी 1926 में भूमि क्रय करके भवन बनाने का ठेका रामलाल सोनी को दिया गया। मकान बनाने में 1150 रुपये लगे। बाद में 88.00 रुपये प्लास्टर कराने में 18 अप्रैल 1936 को तय हुआ कि यदि हरिशरणानन्द 1000.00 रुपये वार्षिक सहायता दें तो वैतनिक सम्पादक रखा जाय।
गुरु-शिष्य परम्परा
आचार्य चाणक्य ने एक आदर्श विद्यार्थी के गुण एस प्रकार बताये हैं-
विज्ञान परिषद् प्रयाग
परिचय
21 सितम्बर 1936 को यह निश्चय हुआ कि पुस्तक की बिक्री का रुपया पुस्तिका की छपाई में खर्च हो, श्री राधे लाल मेहरोत्रा को 10.00 रुपये मासिक पर मंत्री का सहायक बनाया जाय और 3.00 रुपये मासिक पर कुछ घण्टे के लिए चपरासी रखा जाय।
गुरु-शिष्य परम्परा
“काकचेष्टा बको ध्यानं श्वाननिद्रा  तथैव च ।
अल्पहारी गृहत्यागी विद्यार्थी पञ्चलक्षणम् ”।।
विज्ञान परिषद् प्रयाग
परिचय
21 अक्टूबर 1937 को तय हुआ कि परिषद के सभ्यों का चन्दा 12.00 से घटाकर 5.00 रुपये कर दिया जाय, आजीवन सभ्य के 75.00 रुपये हो। परिषद का दफ्तर जिस मकान में है उसका 5.00 मासिक किराया अक्टूबर 1936 से दिया जाय। विज्ञान के पू्रफशोधन हेतु 2/2 प्रति फर्में और राधेलाल को प्रवेशिका हेतु 12/- रुपये मासिक कर दिया गया। आयुर्वेदांक 4500 छपने लगा और फार्मेसी के सूचीपत्र के साथ भेजे जाते रहें, जिनका खर्च स्वामी हरिशरणानन्द देते रहे।
गुरु-शिष्य परम्परा
गुरु और शिष्य के बीच केवल शाब्दिक ज्ञान का ही आदान प्रदान नहीं होता था बल्कि गुरु अपने शिष्य के संरक्षक के रूप में भी कार्य करता था। उसका उद्द्येश्य रहता था कि गुरु उसका कभी अहित सोच भी नहीं सकते. यही विश्वास गुरु के प्रति उसकी अगाध श्रद्धा और समर्पण का कारण रहा है।
गीता में भगवान श्रीकृष्ण जी ने गुरु-शिष्य परम्परा को ‘परम्पराप्राप्तम योग’ बताया है। गुरु-शिष्य परम्परा का आधार सांसारिक ज्ञान से शुरू होता है,परन्तु इसका चरमोत्कर्ष आध्यात्मिक शाश्वत आनंद की प्राप्ति है,जिसे ईश्वर -प्राप्ति व मोक्ष प्राप्ति भी कहा जाता है। बड़े भाग्य से प्राप्त मानव जीवन का यही अंतिम व सर्वोच्च लक्ष्य होना चाहिए। ” गुरु एक मशाल है, शिष्य प्रकाश |
छींट
छींट (Chintz) मूलतः भारत में निर्मित सूती वस्त्र थे जिसे हजारों वर्ष पहले से भारत में बनाया जा रहा है। सदियों सदियों तक भारत की छींट दुनिया भर में प्रसिद्ध रही। यह लोकसंस्‍कृति व लोकजीवन का पर्याय रहा था।
आवश्यक नहीं कि यह चमकीला या फूल-पत्तेदार प्रिंट वाला कपड़ा हो, जैसा कि अधिकांश लोग सोचते हैं। दूसरे शब्दों में कहें तो छींट सूती कपड़ा होता है, जिस पर रंगबंधकों (मोर्डेंट और रेसिस्ट) का इस्तेमाल किया जाता है। ताकि कपड़े का रंग पक्का रहे।
गिरमिटिया
इतिहास
गिरमिटिया प्रथा अंग्रेजों द्वारा सन् १८३४ से आरम्भ हुई और सन् १९१७ में इसे निषिद्ध घोषित किया गया।
गिरमिटियों की दुर्दशा
गुलाम पैसा चुकाने पर भी गुलामी से मुक्त नहीं हो सकता था, लेकिन गिरमिटियों के साथ केवल इतनी बाध्यता थी कि वे पांच साल बाद छूट सकते थे। गिरमिटिये छूट तो सकते थे, लेकिन उनके पास वापस भारत लौटने को पैसे नहीं होते थे। उनके पास उसके अलावा और कोई चारा नहीं होता था कि या तो अपने ही मालिक के पास काम करें या किसी अन्य मालिक के गिरमिटिये हो जायें। वे भी बेचे जाते थे। काम न करने, कामचोरी करने पर प्रताड़ित किये जा सकते थे। आमतौर पर गिरमिटिया चाहे औरत हो या मर्द उसे विवाह करने की छूट नहीं थी। यदि कुछ गिरमिटिया विवाह करते भी थे तो भी उन पर गुलामी वाले नियम लागू होते थे। जैसे औरत किसी को बेची जा सकती थी और बच्चे किसी और को बेचे जा सकते थे। गिरमिटियों (पुरुषों) के साथ चालीस फीसदी औरतें जाती थीं, युवा औरतों को मालिक लोग रखैल बनाकर रखते थे और उनका भरपूर यौनशोषण करते थे। आकर्षण खत्म होने पर यह औरतें मज़दूरों को सौंप दी जाती थीं। गिरमिटियों की संतानें मालिकों की संपत्ति होती थीं। मालिक चाहे तो बच्चों से बड़ा होने पर अपने यहां काम करायें या दूसरों को बेच दें। गिरमिटियों को केवल जीवित रहने लायक भोजन, वस्त्रादि दिये जाते थे। इन्हें शिक्षा, मनोरंजन आदि मूलभूत ज़रूरतों से वंचित रखा जाता था। यह १२ से १८ घंटे तक प्रतिदिन कमरतोड़ मेहनत करते थे। अमानवीय परिस्थितियों में काम करते-करते सैकड़ों मज़दूर हर साल अकाल मौत मरते थे। मालिकों के जुल्म की कहीं सुनवाई नहीं थी।
गिरमिटिया प्रथा के विरूद्ध महात्मा गांधी का सहयोग
इस अमानवीय प्रथा के विरुद्ध महात्मा गांधी ने दक्षिण अफ्रीका से अभियान प्रारंभ किया। भारत में गोपाल कृष्ण गोखले ने इंपीरियल लेजिस्लेटिव काउंसिल में मार्च १९१२ में गिरमिटिया प्रथा समाप्त करने का प्रस्ताव रखा। काउंसिल के २२ सदस्यों ने तय किया कि जब तक यह अमानवीय प्रथा खत्म नहीं की जाती तब तक वे हर साल यह प्रस्ताव पेश करते रहेंगे। दिसंबर १९१६ में कांग्रेस अधिवेशन में महात्मा गांधी ने भारत सुरक्षा और गिरमिट प्रथा अधिनियम प्रस्ताव रखा। इसके एक माह बाद फरवरी १९१७ में अहमदाबाद में गिरमिट प्रथा विरोधी एक विशाल सभा आयोजित की गयी। इस सभा में सीएफ एंड्रयूज और हेनरी पोलाक ने भी प्रथा के विरोध में भाषण दिया।इसके अलावा  गिरमिटिया मज़दूरी की प्रथा को समाप्त करने में पं मदन मोहन मालवीय, सरोजिनी नायडू, जिन्ना जैसे भारतीय नेताओं का भी बहुत बड़ा योगदान था | तोता राम सनाढ्य और कुंती जैसे फिजी के गिरमिटियों का भी गिरमिट प्रथा को समाप्त करने में बहुत बड़ा योगदान है |  इसके बाद गिरमिट विरोधी अभियान ज़ोर पकड़ता गया। मार्च १९१७ में गिरमिट विरोधियों ने अंगरेज़ सरकार को एक अल्टीमेटम दिया कि मई तक यह प्रथा समाप्त की जाये। लोगों के बढ़ते आक्रोश को देखते हुए अंतत: सरकार को गंभीरता से सोचना पड़ा। १२ मार्च को ही सरकार ने अपने गजट में यह निषेधाज्ञा प्रकाशित कर दी कि भारत से बाहर के देशों को गिरमिट प्रथा के तहत मज़दूर न भेजे जायें।
शर्मीली
शर्मीली 1971 में बनी हिन्दी भाषा की फिल्म है। इसका निर्माण सुबोध मुखर्जी ने और निर्देशन समीर गाँगुली ने किया है। इसमें शशि कपूर और राखी हैं, जिन्होंने इसमें दोहरा किरदार निभाया है।
संक्षेप
आर्मी बेस से लौटते समय, कैप्टन अजीत कपूर (शशि कपूर) एक जगह रुकता है, जहाँ पर एक पार्टी हो रही होती है। वहाँ उसकी मुलाकात आकर्षक, उत्साही युवती से होती है। जब वह घर पहुंचता है, तो उसके अभिभावक फादर जोसेफ नासिर हुसैन चाहते हैं कि उसकी शादी हो जाए। जब जोसेफ लड़की को देखने के लिए अजीत के साथ जाते हैं, जिसका नाम कंचन (राखी) है, तो अजीत यह जानकर रोमांचित हो जाता है कि यह वही लड़की है जिसे वह पार्टी में मिला था।
हर्माइनी ग्रेंजर
इस चरित्र को अद्भुत पॉपुलरिटी हासिल हुई। कहानी के फ़िल्म वाले संस्करणों में, 2001 में आई हैरी पॉटर और पारस पत्थर से लेकर 2011 में आई हैरी पॉटर और मौत के तोहफ़े – भाग २ तक इस चरित्र को एमा वॉटसन ने निभाया और द हॉलीवुड रिपोर्टर द्वारा 2016 में हॉलीवुड के पेशेवर लोगों के बीच कराए गए एक पोल सर्वे में इस चरित्र को सार्वकालिक बेस्ट कैरेक्टर के रूप में वोट किया गया।
गायत्री मन्त्र
गायत्री महामंत्र वेदों का एक महत्त्वपूर्ण मंत्र है जिसकी महत्ता ॐ के बराबर मानी जाती है। यह यजुर्वेद के मन्त्र 'ॐ भूर्भुवः स्वः' और ऋग्वेद के छन्द 3.62.10 के मेल से बना है। इस मंत्र में सवितृ देव की उपासना है इसलिए इसे सावित्री भी कहा जाता है। ऐसा माना जाता है कि इस मंत्र के उच्चारण और इसे समझने से ईश्वर की प्राप्ति होती है। इसे श्री गायत्री देवी के स्त्री रूप में भी पूजा जाता है।
'गायत्री' एक छन्द भी है जो 24 मात्राओं 8+8+8 के योग से बना है । गायत्री ऋग्वेद के सात प्रसिद्ध छंदों में एक है। इन सात छंदों के नाम हैं- गायत्री, उष्णिक्, अनुष्टुप्, बृहती, विराट, त्रिष्टुप् और जगती। गायत्री छन्द में आठ-आठ अक्षरों के तीन चरण होते हैं। ऋग्वेद के मंत्रों में त्रिष्टुप् को छोड़कर सबसे अधिक संख्या गायत्री छंदों की है। गायत्री के तीन पद होते हैं (त्रिपदा वै गायत्री)। अतएव जब छंद या वाक के रूप में सृष्टि के प्रतीक की कल्पना की जाने लगी तब इस विश्व को त्रिपदा गायत्री का स्वरूप माना गया। जब गायत्री के रूप में जीवन की प्रतीकात्मक व्याख्या होने लगी तब गायत्री छंद की बढ़ती हुई महिता के अनुरूप विशेष मंत्र की रचना हुई, जो इस प्रकार है:
मुक्ता-विद्रुम-हेम-नील धवलच्छायैर्मुखस्त्रीक्षणै-
लाहिड़ी
लाहिड़ी एक भारतीय उपनाम है।
गायत्री मन्त्र
गायत्रीं वरदा-ऽभयः-ड्कुश-कशाः शुभ्रं कपालं गुण।
शंख, चक्रमथारविन्दुयुगलं हस्तैर्वहन्तीं भजे॥
गायत्री महामन्त्र
मन्त्र जप के लाभ
गायत्री मन्त्र का नियमित रुप से सात बार जप करने से व्यक्ति के आसपास नकारात्मक शक्तियाँ बिलकुल नहीं आती।
जप से कई प्रकार के लाभ होते हैं, व्यक्ति का तेज बढ़ता है और मानसिक चिन्ताओं से मुक्ति मिलती है। बौद्धिक क्षमता और मेधाशक्ति यानी स्मरणशक्ति बढ़ती है।
इसी कारण ऋषियों ने गायत्री मन्त्र को सभी प्रकार की मनोकामना को पूर्ण करने वाला बताया है।
परिचय
यह मन्त्र सर्वप्रथम ऋग्वेद में उद्धृत हुआ है। इसके ऋषि विश्वामित्र हैं और देवता सविता हैं। वैसे तो यह मन्त्र विश्वामित्र के इस सूक्त के 18 मन्त्रों में केवल एक है, किन्तु अर्थ की दृष्टि से इसकी महिमा का अनुभव आरम्भ में ही ऋषियों ने कर लिया था और सम्पूर्ण ऋग्वेद के 10 सहस्र मन्त्रों में इस मन्त्र के अर्थ की गम्भीर व्यंजना सबसे अधिक की गई। इस मन्त्र में 24 अक्षर हैं। उनमें आठ आठ अक्षरों के तीन चरण हैं। किन्तु ब्राह्मण ग्रन्थों में और कालान्तर के समस्त साहित्य में इन अक्षरों से पहले तीन व्याहृतियाँ और उनसे पूर्व प्रणव या ओंकार को जोड़कर मन्त्र का पूरा स्वरूप इस प्रकार स्थिर हुआ:
मन्त्र के इस रूप को मनु ने सप्रणवा, सव्याहृतिका गायत्री कहा है और जप में इसी का विधान किया है।
गायत्री तत्व क्या है और क्यों इस मन्त्र की इतनी महिमा है, इस प्रश्न का समाधान आवश्यक है। आर्ष मान्यता के अनुसार गायत्री एक ओर विराट् विश्व और दूसरी ओर मानव जीवन, एक ओर देवतत्व और दूसरी ओर भूततत्त्व, एक ओर मन और दूसरी ओर प्राण, एक ओर ज्ञान और दूसरी ओर कर्म के पारस्परिक सम्बन्धों की पूरी व्याख्या कर देती है। इस मन्त्र के देवता सविता हैं, सविता सूर्य की संज्ञा है, सूर्य के नाना रूप हैं, उनमें सविता वह रूप है जो समस्त देवों को प्रेरित करता है। जाग्रत् में सवितारूपी मन ही मानव की महती शक्ति है। जैसे सविता देव है वैसे मन भी देव है (देवं मन: ऋग्वेद, १,१६४,१८)। मन ही प्राण का प्रेरक है। मन और प्राण के इस सम्बन्ध की व्याख्या गायत्री मन्त्र को इष्ट है। सविता मन प्राणों के रूप में सब कर्मों का अधिष्ठाता है, यह सत्य प्रत्यक्षसिद्ध है। इसे ही गायत्री के तीसरे चरण में कहा गया है। ब्राह्मण ग्रन्थों की व्याख्या है- कर्माणि धिय:, अर्थातृ जिसे हम धी या बुद्धि तत्त्व कहते हैं वह केवल मन के द्वारा होनेवाले विचार या कल्पना सविता नहीं किन्तु उन विचारों का कर्मरूप में मूर्त होना है। यही उसकी चरितार्थता है। किंतु मन की इस कर्मक्षमशक्ति के लिए मन का सशक्त या बलिष्ठ होना आवश्यक है। उस मन का जो तेज कर्म की प्रेरण के लिए आवश्यक है वही वरेण्य भर्ग है। मन की शक्तियों का तो पारवार नहीं है। उनमें से जितना अंश मनुष्य अपने लिए सक्षम बना पाता है, वहीं उसके लिए उस तेज का वरणीय अंश है। अतएव सविता के भर्ग की प्रार्थना में विशेष ध्वनि यह भी है कि सविता या मन का जो दिव्य अंश है वह पार्थिव या भूतों के धरातल पर अवतीर्ण होकर पार्थिव शरीर में प्रकाशित हो। इस गायत्री मंत्र में अन्य किसी प्रकार की कामना नहीं पाई जाती। यहाँ एक मात्र अभिलाषा यही है कि मानव को ईश्वर की ओर से मन के रूप में जो दिव्य शक्ति प्राप्त हुई है उसके द्वारा वह उसी सविता का ज्ञान करे और कर्मों के द्वारा उसे इस जीवन में सार्थक करे।
गायत्री के पूर्व में जो तीन व्याहृतियाँ हैं, वे भी सहेतुक हैं। भू पृथ्वीलोक, ऋग्वेद, अग्नि, पार्थिव जगत् और जाग्रत् अवस्था का सूचक है। भुव: अंतरिक्षलोक, यजुर्वेद, वायु देवता, प्राणात्मक जगत् और स्वप्नावस्था का सूचक है। स्व: द्युलोक, सामवेद, आदित्यदेवता, मनोमय जगत् और सुषुप्ति अवस्था का सूचक है। इस त्रिक के अन्य अनेक प्रतीक ब्राह्मण, उपनिषद् और पुराणों में कहे गए हैं, किन्तु यदि त्रिक के विस्तार में व्याप्त निखिल विश्व को वाक के अक्षरों के संक्षिप्त संकेत में समझना चाहें तो उसके लिए ही यह ॐ संक्षिप्त संकेत गायत्री के आरम्भ में रखा गया है। अ, उ, म इन तीनों मात्राओं से ॐ का स्वरूप बना है। अ अग्नि, उ वायु और म आदित्य का प्रतीक है। यह विश्व प्रजापति की वाक है। वाक का अनन्त विस्तार है किंतु यदि उसका एक संक्षिप्त नमूना लेकर सारे विश्व का स्वरूप बताना चाहें तो अ, उ, म या ॐ कहने से उस त्रिक का परिचय प्राप्त होगा जिसका स्फुट प्रतीक त्रिपदा गायत्री है।
विविध धर्म-सम्प्रदायों मे गायत्री महामन्त्र का भाव
यहूदी - हे जेहोवा (परमेश्वर) अपने धर्म के मार्ग में मेरा पथ-प्रदर्शन कर, मेरे आगे अपने सीधे मार्ग को दिखा।
शिन्तो - हे परमेश्वर, हमारे नेत्र भले ही अभद्र वस्तु देखें परन्तु हमारे हृदय में अभद्र भाव उत्पन्न न हों। हमारे कान चाहे अपवित्र बातें सुनें, तो भी हमारे में अभद्र बातों का अनुभव न हो।
पारसी - वह परमगुरु (अहुरमज्द-परमेश्वर) अपने ऋत तथा सत्य के भंडार के कारण, राजा के समान महान है। ईश्वर के नाम पर किये गये परोपकारों से मनुष्य प्रभु प्रेम का पात्र बनता है।
दाओ (ताओ) - दाओ (ब्रह्म) चिन्तन तथा पकड़ से परे है। केवल उसी के अनुसार आचरण ही उ8ाम धर्म है।
जैन - अर्हन्तों को नमस्कार, सिद्धों को नमस्कार, आचार्यों को नमस्कार, उपाध्यायों को नमस्कार तथा सब साधुओं को नमस्कार।
कनफ्यूशस - दूसरों के प्रति वैसा व्यवहार न करो, जैसा कि तुम उनसे अपने प्रति नहीं चाहते।
युनियन सोलिडारिटी एन्ड डेवलपमेन्ट असोसिएसन (USDA)
युनियन सोलिडारिटी एन्ड डेवलपमेन्ट असोसिएसन (USDA) बर्मा का एक राजनीतिक दल है।
गायत्री मन्त्र
विविध धर्म-सम्प्रदायों मे गायत्री महामन्त्र का भाव
बहाई - हे मेरे ईश्वर, मैं साक्षी देता हूँ कि तुझे पहचानने तथा तेरी ही पूजा करने के लिए तूने मुझे उत्पन्न किया है। तेरे अतिरिक्त अन्य कोई परमात्मा नहीं है। तू ही है भयानक संकटों से तारनहार तथा स्व निर्भर।
उपासना विधि
तीन माला गायत्री मंत्र का जप आवश्यक माना गया है। शौच-स्नान से निवृत्त होकर नियत स्थान, नियत समय पर, सुखासन में बैठकर नित्य गायत्री उपासना की जाती है।
(1) ब्रह्म सन्ध्या - जो शरीर व मन को पवित्र बनाने के लिए की जाती है। इसके अन्तर्गत पाँच कृत्य करने होते हैं।
(अ) पवित्रीकरण - बाएँ हाथ में जल लेकर उसे दाहिने हाथ से ढँक लें एवं मन्त्रोच्चारण के बाद जल को सिर तथा शरीर पर छिड़क लें।
(ब) आचमन - वाणी, मन व अन्तःकरण की शुद्धि के लिए चम्मच से तीन बार जल का आचमन करें। प्रत्येक मन्त्र के साथ एक आचमन किया जाए।
(स) शिखा स्पर्श एवं वन्दन - शिखा के स्थान को स्पर्श करते हुए भावना करें कि गायत्री के इस प्रतीक के माध्यम से सदा सद्विचार ही यहाँ स्थापित रहेंगे। निम्न मन्त्र का उच्चारण करें।
(द) प्राणायाम - श्वास को धीमी गति से गहरी खींचकर रोकना व बाहर निकालना प्राणायाम के क्रम में आता है। श्वास खींचने के साथ भावना करें कि प्राण शक्ति, श्रेष्ठता श्वास के द्वारा अन्दर खींची जा रही है, छोड़ते समय यह भावना करें कि हमारे दुर्गुण, दुष्प्रवृत्तियाँ, बुरे विचार प्रश्वास के साथ बाहर निकल रहे हैं। प्राणायाम निम्न मन्त्र के उच्चारण के साथ किया जाए।
ॐ भूः ॐ भुवः ॐ स्वः ॐ महः, ॐ जनः ॐ तपः ॐ सत्यम्। ॐ तत्सवितुर्वरेण्यं भर्गो देवस्य धीमहि धियो यो नः प्रचोदयात्। ॐ आपोज्योतीरसोऽमृतं, ब्रह्म भूर्भुवः स्वः ॐ।
(य) न्यास - इसका प्रयोजन है-शरीर के सभी महत्त्वपूर्ण अंगों में पवित्रता का समावेश तथा अन्तः की चेतना को जगाना ताकि देव-पूजन जैसा श्रेष्ठ कृत्य किया जा सके। बाएँ हाथ की हथेली में जल लेकर दाहिने हाथ की पाँचों उँगलियों को उनमें भिगोकर बताए गए स्थान को मन्त्रोच्चार के साथ स्पर्श करें।
आत्मशोधन की ब्रह्म संध्या के उपरोक्त पाँचों कृत्यों का भाव यह है कि सााधक में पवित्रता एवं प्रखरता की अभिवृद्धि हो तथा मलिनता-अवांछनीयता की निवृत्ति हो। पवित्र-प्रखर व्यक्ति ही भगवान के दरबार में प्रवेश के अधिकारी होते हैं।
(2) देवपूजन - गायत्री उपासना का आधार केन्द्र महाप्रज्ञा-ऋतम्भरा गायत्री है। उनका प्रतीक चित्र सुसज्जित पूजा की वेदी पर स्थापित कर उनका निम्न मन्त्र के माध्यम से आवाहन करें। भावना करें कि साधक की प्रार्थना के अनुरूप माँ गायत्री की शक्ति वहाँ अवतरित हो, स्थापित हो रही है।
(ख) गुरु - गुरु परमात्मा की दिव्य चेतना का अंश है, जो साधक का मार्गदर्शन करता है। सद्गुरु के रूप में पूज्य गुरुदेव एवं वंदनीया माताजी का अभिवन्दन करते हुए उपासना की सफलता हेतु गुरु आवाहन निम्न मंत्रोच्चारण के साथ करें।
(ग) माँ गायत्री व गुरु सत्ता के आवाहन व नमन के पश्चात् देवपूजन में घनिष्ठता स्थापित करने हेतु पंचोपचार द्वारा पूजन किया जाता है। इन्हें विधिवत् सम्पन्न करें। जल, अक्षत, पुष्प, धूप-दीप तथा नैवेद्य प्रतीक के रूप में आराध्य के समक्ष प्रस्तुत किये जाते हैं। एक-एक करके छोटी तश्तरी में इन पाँचों को समर्पित करते चलें। जल का अर्थ है - नम्रता-सहृदयता। अक्षत का अर्थ है - समयदान अंशदान। पुष्प का अर्थ है - प्रसन्नता-आन्तरिक उल्लास। धूप-दीप का अर्थ है - सुगन्ध व प्रकाश का वितरण, पुण्य-परमार्थ तथा नैवेद्य का अर्थ है - स्वभाव व व्यवहार में मधुरता-शालीनता का समावेश।
ये पाँचों उपचार व्यक्तित्व को सत्प्रवृत्तियों से सम्पन्न करने के लिए किये जाते हैं। कर्मकाण्ड के पीछे भावना महत्त्वपूर्ण है।
(3) जप - गायत्री मन्त्र का जप न्यूनतम तीन माला अर्थात् घड़ी से प्रायः पंद्रह मिनट नियमित रूप से किया जाए। अधिक बन पड़े, तो अधिक उत्तम। होठ हिलते रहें, किन्तु आवाज इतनी मन्द हो कि पास बैठे व्यक्ति भी सुन न सकें। जप प्रक्रिया कषाय-कल्मषों-कुसंस्कारों को धोने के लिए की जाती है।
ॐ भूर्भुवः स्वः तत्सवितुर्वरेण्यं भर्गो देवस्य धीमहि धियो यो नः प्रचोदयात्।
इस प्रकार मन्त्र का उच्चारण करते हुए माला की जाय एवं भावना की जाय कि हम निरन्तर पवित्र हो रहे हैं। दुर्बुद्धि की जगह सद्बुद्धि की स्थापना हो रही है।
(4) ध्यान - जप तो अंग-अवयव करते हैं, मन को ध्यान में नियोजित करना होता है। साकार ध्यान में गायत्री माता के अंचल की छाया में बैठने तथा उनका दुलार भरा प्यार अनवरत रूप से प्राप्त होने की भावना की जाती है। निराकार ध्यान में गायत्री के देवता सविता की प्रभातकालीन स्वर्णिम किरणों को शरीर पर बरसने व शरीर में श्रद्धा-प्रज्ञा-निष्ठा रूपी अनुदान उतरने की भावना की जाती है, जप और ध्यान के समन्वय से ही चित्त एकाग्र होता है और आत्मसत्ता पर उस क्रिया का महत्त्वपूर्ण प्रभाव भी पड़ता है।
(५) सूर्यार्घ्यदान - विसर्जन-जप समाप्ति के पश्चात् पूजा वेदी पर रखे छोटे कलश का जल सूर्य की दिशा में र्अघ्य रूप में निम्न मंत्र के उच्चारण के साथ चढ़ाया जाता है।
भावना यह करें कि जल आत्म सत्ता का प्रतीक है एवं सूर्य विराट् ब्रह्म का तथा हमारी सत्ता-सम्पदा समष्टि के लिए समर्पित-विसर्जित हो रही है।
इतना सब करने के बाद पूजा स्थल पर देवताओं को करबद्ध नतमस्तक हो नमस्कार किया जाए व सब वस्तुओं को समेटकर यथास्थान रख दिया जाए। जप के लिए माला तुलसी या चन्दन की ही लेनी चाहिए। सूर्योदय से दो घण्टे पूर्व से सूर्यास्त के एक घण्टे बाद तक कभी भी गायत्री उपासना की जा सकती है। मौन-मानसिक जप चौबीस घण्टे किया जा सकता है। माला जपते समय तर्जनी उंगली का उपयोग न करें तथा सुमेरु का उल्लंघन न करें।
चेदुर्तिपाडु (कृष्णा)
चेदुर्तिपाडु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
लिथियम सेल
इस सेल में ऋणात्मक इलेक्ट्रोड लिथियम तथा धनात्मक इलेक्ट्रोड कार्बन का उपयोग किया जाता है और इलेक्ट्रोलाइट के रूप सल्फर डाइऑक्साइड का उपयोग किया जाता है। इस सेल के टर्मिनल वोल्टता 2.5 से 3.7 वोल्ट के मध्य होती है। इसके अतिरिक्त इस की आयु लगभग 10 वर्ष तथा उच्च ऊर्जा भार अनुपात है जो लगभग 350 wh/kg तक हो सकता है यह सेल - 50 से +75 सेंटीग्रेड तापमान पर कार्य कर सकता है तथा विसर्जित अवस्था में इसकी वोल्टता स्थिर रहती है।
चौधरी मोहन जटुया
चौधरी मोहन जटुया भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की मथुरापुर सीट से सर्वभारतीय तृणमूल कांग्रेस की ओर से भाग लिया।
प्यंथोरूमखरह विधानसभा निर्वाचन क्षेत्र
भारतीय राज्य मेघालय का एक विधानसभा क्षेत्र है। यहाँ से वर्तमान विधायक एॅलेग्स़ेण्डर लालो हेक हैं, जो कि भारतीय जनता पार्टी से हैं।
विधायकों की सूची
इस निर्वाचन क्षेत्र से विधायकों की सूची निम्नवत है –
!वर्ष !colspan="2" align="center"|पार्टी !align="center" |विधायक !प्राप्त मत
सिल्वर आक्साइड सेल
सिल्वर ऑक्साइड सेल(Silver oxide cell) की बनावट भी मरक्यूरिस सेल की तरह होती है, अन्तर केवल यह होता है कि इसमें एनोड मरक्यूरिक ऑक्साइड की अपेक्षा सिल्वर ऑक्साइड होता है। इसकी वोल्टता 1.5V के लगभग होती है और लघु बार जैसे डिजिटल घड़ी केलकुलेटर व छोटे इलेक्ट्रॉनिक कार्य में उपयोग किया जाता है।
टॉम्ब रेडर
टॉम्ब रेडर , काल्पनिक ब्रिटिश पुरातत्वविद लारा क्रॉफ्ट के साहसिक कारनामों (एडवेंचर्स) पर आधारित एक्शन-एडवेंचर गेम्स, कॉमिक बुक्स, उपन्यासों, थीम पार्क राइड्स तथा फिल्मों की एक मीडिया फ़्रेंचाइज़ है। 1996 में मूल टॉम्ब रेडर के जारी होने के बाद से यह श्रृंखला संबंधित मीडिया के एक आकर्षक फ़्रेंचाइज़ के रूप में विकसित हो गयी है और लारा, वीडियो गेम उद्योग की एक प्रमुख नायिका के रूप में उभर कर सामने आयी हैं। गिनीज बुक ऑफ वर्ल्ड रिकॉर्ड्स ने 2006 में लारा क्रॉफ्ट को "सर्वाधिक सफल वीडियोगेम नायिका" के रूप में मान्यता प्रदान की है। इस श्रृंखला के छह खेलों को कोर डिजाइन द्वारा विकसित किया गया था, जबकि नवीनतम तीन को क्रिस्टल डाइनेमिक्स द्वारा. अब तक Lara Croft: Tomb Raider तथा Lara Croft Tomb Raider: The Cradle of Life नाम की दो फ़िल्में बनाई जा चुकी हैं जिनमें एंजेलिना जोली ने लारा क्रॉफ्ट की भूमिका निभाई है।
लारा क्रॉफ्ट
टॉम्ब रेडर की मुख्य नायिका प्राचीन खजानों की खोज करने वाली ब्रिटिश पुरातत्त्वविद् लारा क्रॉफ्ट है। लारा की रचना कोर के डिजाइनर टॉबी गार्ड द्वारा की गयी थी और कई त्यागी जा चुकी शुरुआती अवधारणाओं में से उसका विकास हुआ था। वो लगभग हमेशा भूरे रंग के शॉर्ट्स, हरे या नीले बिना आस्तीन वाले टॉप, शक्तिशाली पिस्तौल के लिए कूल्हे के दोनों तरफ होल्स्टर और भूरे रंग के एक छोटे बैग (बैकपैक) के साथ दिखाई देती हैं। श्रृंखला के दौरान उनके 3D मॉडल में धीरे-धीरे ग्राफिक तौर पर सुधार किया गया है, साथ ही उनके स्तन के आकार को भी बढ़ाया (और बाद में घटाया) गया है।
समय के साथ टॉम्ब रेडर श्रृंखला के कैनन (कहानी) में कई परिवर्तन या रेटकोंस देखने को मिले हैं। ये परिवर्तन, इस श्रृंखला द्वारा कॉमिक बुक्स या फिल्मों जैसे नए माध्यम में प्रवेश करने या एक नए गेम डेवेलपर के हाथ में चले जाने के कारण आये हैं। उदाहरण के लिए, प्रथम टॉम्ब रेडर गेम मैनुअल में, इक्कीस वर्ष की उम्र में लारा क्रॉफ्ट हिमालय में हुई एक विमान दुर्घटना में जीवित बच गयी थी लेकिन बाद में उनके माता-पिता (जो अभी भी जीवित हैं) द्वारा उनका त्याग कर दिया गया था। हालांकि कॉमिक्स में, दुर्घटना में लारा के माता-पिता और उसके मंगेतर दोनों की ही मृत्यु हो गयी थी। फिल्मों में किसी विमान दुर्घटना का उल्लेख नहीं किया गया है। लारा की मां की मृत्यु बहुत बचपन में ही हो गयी जिसके बारे में उसे कुछ याद नहीं है और उसके पिता की मृत्यु अलग परिस्थितियों में हुई थी। जब टॉम्ब रेडर को विकसित करने के काम को कोर डिजाइन से क्रिस्टल डाइनेमिक्स के पास हस्तांतरित किया गया, तब केवल अनुदेश मैनुअल में उल्लिखित लारा की जीवनी को एक नयी जीवनी द्वारा खंडित किया गया जिसमें गेम के अंदर लारा के माता-पिता की मृत्यु से संबंधित एक उप-कथानक का समर्थन किया गया था।
कई अभिनेत्रियों और मॉडलों ने इस खेल की सफलता के शुरुआती दिनों में प्रचार प्रयोजनों के लिए वास्तविक जीवन में लारा क्रॉफ्ट की भूमिका को अपनाया है; इनमें शामिल हैं, नेल मेकएंड्रयू (आधिकारिक मॉडल के रूप में) तथा रोना मित्रा. इसके अलावा, खेल संबंधित सम्मेलनों में लारा की भूमिका अदा करने को काफी लोकप्रिय प्रकार का मॉडलिंग कार्य माना जाता है। वर्तमान में लारा की आधिकारिक भूमिका को एलिसन कैरोल द्वारा निभाया जाता है। टॉम्ब रेडर फिल्मों में लारा क्रॉफ्ट की भूमिका को अमेरिकी अभिनेत्री एंजेलीना जोली द्वारा निभाया गया था।
मूल खेल के जारी होने के दस वर्षों बाद, लारा अभी भी सबसे ज्यादा पसंदीदा और पहचानी जाने वाली वीडियो गेम नायिका हैं। वैकल्पिक रूप से एक फेमिनिस्ट आइकन (नारीवादी नायिका) या सेक्सुअल फेंटेसी (यौन कल्पना) के रूप में देखी जाने वाली, लोकप्रिय संस्कृति पर उसके चरित्र के प्रभाव को नकारा नहीं जा सकता है।
वीडियो गेम्स
टॉम्ब रेडर वीडियो गेम्स की 35 मिलियन से अधिक प्रतियां बिक चुकी है; इस प्रकार यह सर्वाधिक बिक्री वाली वीडियो गेम श्रृंखलाओं में अग्रणी स्थान पर है।
टॉम्ब रेडर शीर्षक वाले मूल गेम ने अपनी शुरुआत सेगा सैटर्न, प्लेस्टेशन तथा पीसी पर की थी। पीसी के साथ पहली बार सैटर्न पर जारी किये जाने के बावजूद, 1990 के दशक के मध्य में प्लेस्टेशन की सफलता के लिए जिम्मेदार शीर्षकों में से यह भी एक था। इन खेलों में दुनिया को 3डी में दिखाया गया है: खिलाड़ी द्वारा लारा को कई सारी कब्रों तथा अन्य स्थानों से गुजरने में मदद करनी होती है। अपने मार्ग में उसे खतरनाक जीवों या अन्य मनुष्यों का सफाया करते हुए कुछ वस्तुओं को एकत्र करना तथा पहेलियों को सुलझाना होता है ताकि एक अंतिम पुरस्कार तक पहुंचा जा सके, जो आमतौर पर एक शक्तिशाली शिल्पकृति होती है।
टॉम्ब रेडर, जो कि 3डी शैली का एक प्रारंभिक उदाहरण है, थर्ड-पर्सन शूटर मेकेनिक्स का प्रयोग करता है। खिलाड़ी का कैमरा उसका पीछा करता है, आमतौर पर उसके कंधे के ऊपर या फिर पीछे की तरफ से. टॉम्ब रेडर: दी एंजेल ऑफ डार्कनेस तक, खेल के रचयिता द्वारा 3डी दुनिया में भी 2डी प्लेटफार्म शैली का ही इस्तेमाल करने के निर्णय के कारण इस खेल का वातावरण मुख्यतः आयतीय (ऑर्थोगोनल) था। इसे टॉम्ब रेडर के गेम प्ले के माध्यम से दर्शाया गया है जो प्रिंसेस ऑफ पर्शिया तथा फ्लैशबैक जैसे पुराने प्लेटफार्म गेम्स की याद दिलाता है, जिनमें युद्ध के बीच में कूदने के समय को लेकर काफी सावधानी बरतनी होती थी।
प्रत्येक खेल में नए हथियारों और चालों को पेश किया गया है; चौथे खेल के आते-आते लारा रस्सियों के ऊपर से उल्टा कूद सकती थी और बीच हवा में ही घूमकर अपने पीछे के किसी उभरे हुए भाग को पकड़ सकती थी। टॉम्ब रेडर: लिजेंड में एक इलेक्ट्रोमेग्नेटिक ग्रेपल (पेंच) को पेश किया गया, जिसे लारा धातु की किसी वस्तु के साथ जोड़कर रस्सी के झूले को बनाने अथवा धातु की चीजों को अपनी तरफ खींचने में इस्तेमाल कर सकती थी। लारा की सामान्य क्षमताओं में कलाबाज़ी, रोल, चढ़ाई, तैरने की क्षमता, हंस जैसी गोताखोरी और हाथ के बल खड़ा होना शामिल हैं। टॉम्ब रेडर III में तेज दौड़ने की एक चाल को पेश किया गया जिसकी मदद से लारा अपनी गति को जल्दी से बढ़ा सकती थी, जबकि स्क्रीन के निचले हिस्से का एक 'बार' उसके स्टेमिना (सहनशक्ति) को दर्शाता था। टॉम्ब रेडर: क्रोनिकल्स में लारा बार-स्विंग करने तथा जमीन से उंची रेंगने वाली जगहों से कलाबाज़ी/रोल करने में सक्षम थी।
इसकी कहानियां आमतौर पर किसी शक्तिशाली शिल्पकृति की खोज से प्रेरित हैं, जहां लारा को ऐसी अदृश्य शक्तियों के विरुद्ध काम करना होता है जो इस शिल्पकृति को अपने हित के लिए प्राप्त करना चाहती हैं। ये शिल्प्कृतियां आमतौर पर रहस्यमयी शक्तियों की मालिक होती हैं तथा अलौकिक या फिर दूसरी दुनिया की भी हो सकती हैं। इस श्रृंखला में विरोधी शक्तियां इन शिल्पकृतियों का प्रयोग करके अक्सर भयावह और रहस्यमयी राक्षसों, जीवों तथा उत्परिवर्ती जंतुओं का निर्माण करती हैं जिन्हें लारा को पूरे अभियान के दौरान परास्त करना होता है।
18 अगस्त 2010 को क्रिस्टल डायनेमिक्स और स्क्वायर एनिक्स ने केवल डाउनलोड-योग्य शीर्षक लारा क्रॉफ्ट एंड दी गार्जियन ऑफ लाइट जारी किया; यह इस श्रृंखला का पहला खेल था जिसमें टॉम्ब रेडर शब्द का प्रयोग नहीं किया गया है। टॉम्ब रेडर ब्रांड नाम का इस्तेमाल न करने का उद्देश्य लारा क्रॉफ्ट एंड दी गार्जियन ऑफ लाईट को इस श्रृंखला के "आधार स्तंभ" टॉम्ब रेडर गेम्स से अलग करना था, हालांकि टॉम्ब रेडर गेम्स का निर्माण अभी भी जारी है।
GamingIndians.com के साथ एक साक्षात्कार में एडोस इंटरेक्टिव के अध्यक्ष इयान लिविंगस्टोन ने घोषणा की कि टॉम्ब रेडर की अगली कड़ी का निर्माण कार्य जारी है। लिविंगस्टोन ने कहा, "मुझे लगता है कि [यह] काफी लोगों को अचंभित करेगा और फ़्रेंचाइज़ में नयी जान डाल देगा."
संगीत
टॉम्ब रेडर के संगीत के लिए बुनियादी तौर पर आर्केस्ट्रा का प्रयोग किया जाता है, हालांकि श्रृंखला की हर नयी कड़ी के साथ नए उपकरण और स्वर को अपनाया जाता रहा है। टॉम्ब रेडर के अधिकांश संगीत को इलेक्ट्रौनिक तकनीक का प्रयोग करके बनाया गया है, जैसे कि सैंपल्स तथा सिंथेसाइज़र (हालांकि टॉम्ब रेडर: एंजेल ऑफ डार्कनेस के संगीत को लंदन सिंफनी ऑर्केस्ट्रा द्वारा प्रदर्शित किया गया था).
शुरुआती खेलों की सिंफनी-युक्त ध्वनि को रोलैंड कॉरपोरेशन के जेवी सीरीज मॉड्यूल (जेवी-1080 सिंथेसाइज़र मॉड्यूल और SR-JV80-02 एक्सपेंशन बोर्ड ) के लिए आर्केस्ट्रल एक्सपेंशन बोर्ड का इस्तेमाल करके बनाया गया था। खिलाड़ी को आसन्न खतरे के बारे में चेतावनी देने के लिए अक्सर स्टिंग्स का प्रयोग किया जाता था। खिलाड़ी द्वारा एक निश्चित क्षेत्र को खोजने या किसी वस्तु को एकत्र करने पर एक लघु वाइब्राफोन ध्वनि को सुना जा सकता है जो दर्शाती है कि खिलाड़ी ने किसी "राज/रहस्य" को प्राप्त कर लिया है। इस ध्वनि को टॉम्ब रेडर: एनिवर्सरी सहित टॉम्ब रेडर के प्रथम पांच खेलों में इस्तेमाल किया गया, हालांकि उसकी ध्वनि में काफी भिन्नता भी थी।
एंजेल ऑफ डार्कनेस पहला ऐसा खेल था जिसमे अंडरस्कोर (अर्ध-संगीत) का प्रयोग किया गया, पिछले खेलों में स्टिंग्स तथा फुल स्कोर (पूर्ण-संगीत) का ही प्रयोग किया जाता था। यह खेल, डैनी एल्फमैन बैटमैन के संगीत की शैली तथा टॉम्ब रेडर की परंपरागत शैली को मिश्रित करता है। श्रृंखला में पहली बार संगीत को एक असली ऑर्केस्ट्रा (डेविड स्नेल द्वारा संचालित लंदन सिम्फनी आर्केस्ट्रा) द्वारा प्रदर्शित किया गया है।
लिजेंड में संगीत की एक नयी शैली का प्रयोग किया गया है जो बिल्कुल इलेक्ट्रौनिक डांस म्यूजिक जैसी लगती है, जिसमें कभी-कभार इलेक्ट्रौनिक-ऑर्केस्ट्रा के कुछ हिस्से होते हैं, लेकिन एक वास्तविक ऑर्केस्ट्रा के वातावरण का निर्माण करने की बजाय ट्रौल्स, ऑर्केस्ट्रा की ध्वनियों के लिए काफी अधिक मात्रा में प्रतिध्वनियों का प्रयोग करते हैं। यह शीर्षक गीत लारा के मूल थीम गीत के कुछ शुरुआती नोट्स के साथ शुरू होता है; इस थीम गीत का इस्तेमाल इसके पहले के सभी खेलों में किया गया है लेकिन यहां पर इसे मध्य-पूर्व के एक उपकरण दुदुक पर बजाया गया है।
फोलमैन द्वारा एनिवर्सरी के लिए किया गया काम लिजेंड से भिन्न है क्योंकि इसमें किसी भी अन्तर्निहित टेक्नो बीट्स या इलेक्ट्रौनिक इफेक्ट्स तथा अंडरस्कोर का प्रयोग नहीं किया गया है। फोलमैन अपने संगीत में अधिक जटिल उपकरणों तथा लेखन का प्रयोग करके अधिक वुडविंड (कष्ट वाद्य), उपकरण अभिव्यक्ति तथा माहौल को प्राप्त करते हैं। फोलमैन द्वारा एनिवर्सरी के पूरे संगीत में अत्यधिक मात्रा में चाइम्स (झंकार) का प्रयोग, एक प्रकार के ट्रेडमार्क के रूप में स्थापित हो गया है। ट्रौल्स ने संगीत की रचना एक इलेक्ट्रौनिक ऑर्केस्ट्रा की शैली में की है। प्रथम खेल के नाथन मेक्क्री द्वारा रचित कुछ जाने-माने विषयों - जैसे "टाइम टू रन", "पज़ल थीम" और "पज़ल थीम II" - का पुनर्निर्माण किया गया है। इसके मुख्य विषय को टॉम्ब रेडर के मूल विषय के एक जश्नरूपी संस्करण के रूप में वर्णित किया जा सकता है, क्योंकि इसमें भी समान तारों और उपकरणों का प्रयोग किया गया है। गीत की शुरुआत में टॉम्ब रेडर की प्रसिद्ध धुन को वुडविंड की उच्च ध्वनि तथा तारों के निचले सुरों के साथ बजाय जाता है, उसके बाद इसके सुर में एक चंचलता सी आ जाती है जिसमे टॉम्ब रेडर विषय की मूल हार्प रचना के कुछ हिस्से भी दिखाई देते हैं। पिज़ीकाटो स्ट्रिंग्स, कैस्केडिंग पिआनो तथा सेलेस्ट, चाइम्स और ग्लास के उपकरणों का इस संस्करण में जमकर प्रयोग किया गया है, जिससे पता चलता है कि फोलमैन तथा क्रिस्टल डाइनेमिक्स ने एनिवर्सरी को नवीन तथा आधुनिक स्वरूप प्रदान करने की कोशिश की है।
ट्रौल्स ब्रुन फोलमैन अंडरवर्ल्ड के मुख्य विषय के रचनाकार और उसके संगीत सुपरवाइजर हैं, जबकि अधिकांश संगीत की रचना ओ'मैली द्वारा की गयी है। ''अंडरवर्ल्ड का संगीत विशुद्ध रूप से ऑर्केस्ट्रा शैली का है. '''कुछ हिस्से हैं जो लूप नहीं करते हैं, जिसका अर्थ है कि वे केवल एक ही बार बजेंगे और कुछ विशिष्ट घटनाओं पर अपने आप शुरू हो जायेंगे. इसके संगीत को कई छोटे-छोटे टुकड़ों से मिलाकर बनाया गया है और यह टॉम्ब रेडर श्रृंखला के प्रथम पांच खेलों के ही समान है  , और लिजेंड की अपेक्षा इसके संगीत की निरंतरता भी कम होगी. इसके मुख्य विषय के शुरुआती सेकंड, प्रथम टॉम्ब रेडर खेल के मुख्य विषय के जाने-माने चार-नोट्स ही हैं।   मुख्य विषय के अंत को कॉयर तथा परकशन जोड़कर शुरुआत की अपेक्षा अधिक उंचा सुर प्रदान किया गया है।   उसके बाद यह समान चार-नोट्स वाले एकल प्रदर्शन में परिवर्तित हो जाता है जो टॉम्ब रेडर: एंजेल ऑफ डार्कनेस के मुख्य विषय की याद दिलाता है।'
फिल्में
टॉम्ब रेडर यूनिवर्स पर आधारित दो फीचर फिल्मों का निर्माण किया गया है; 2001 में आने वाली लारा क्रॉफ्ट: टॉम्ब रेडर तथा 2003 में आने वाली सीक्वेल टॉम्ब रेडर: दी क्रेडल ऑफ लाइफ ; इन दोनों में एंजेलिना जोली ने काम किया है।
लारा क्रॉफ्ट: टॉम्ब रेडर (2001)
2001 में टॉम्ब रेडर वीडियो गेम श्रृंखला पर आधारित एक एडवेंचर फिल्म; लारा क्रॉफ्ट ऑल-सीइंग आई (सब देखने वाली आंख) नामक एक शक्तिशाली शिल्पकृति को प्राप्त करने के लिए समय तथा खलनायकों के विरुद्ध लड़ती है।
इस फिल्म का निर्देशन सिमोन वेस्ट द्वारा किया गया और एंजेलिना जोली ने लारा क्रॉफ्ट की भूमिका निभाई है। $48.2 मिलियन की कमाई के साथ लारा क्रॉफ्ट: टॉम्ब रेडर अपनी शुरुआत में ही पहले स्थान पर पहुंच गयी; यह पैरामाउंट की दूसरी सबसे बढ़िया शुरुआत तथा 2001 में अपनी शुरुआत में चौथी सबसे अधिक कमाई वाली फिल्म थी। इसने किसी महिला नायक वाली फिल्म के शुरुआती रिकॉर्ड (चार्लीज एंजेल्स के $40.1 मिलियन) को पछाड़ दिया और यह किसी वीडियो गेम पर आधारित अब तक की द्वितीय सर्वाधिक सफल फिल्म है।
टॉम्ब रेडर: दी क्रेडल ऑफ लाइफ (2003)
एंजेलीना जोली 2003 में, मूल वीडियो गेम आधारित फिल्म के एक सीक्वेल में फिर से लारा क्रॉफ्ट की भूमिका निभाती हैं। इस बार लारा क्रॉफ्ट पैंडोराज बॉक्स को खोजने का प्रयास करती है। इस बक्से में दुनिया की सबसे विनाशकारी महामारी (प्लेग) के बंद होने की संभावना है इसलिए लारा द्वारा दुष्ट वैज्ञानिक जोनाथन रीज के हाथ में पड़ने से पहले ही इसे खोज निकालना आवश्यक है।
इस फिल्म का निर्देशन जान डी बोंट द्वारा किया गया था और अमेरिका के सिनेमाघरों में इसे 21 जुलाई 2003 को जारी किया गया। मूल फिल्म की अपेक्षा इस फिल्म को मिलने वाली समीक्षाएं थोड़ी बेहतर थीं। अधिक सकारात्मक प्रतिक्रियाओं के बावजूद क्रेडल ऑफ लाइफ का शुरुआती सप्ताहांत काफी निराशाजनक रहा था; $21.7 मिलियन की कमाई के साथ इसकी शुरुआत चौथे नंबर पर हुई, जो कि पहली फिल्म के $47.7 मिलियन से 55% कम था। अमेरिका में इस फिल्म की कुल कमाई केवल $65 मिलियन रही, इसलिए मुनाफे के लिए इसे विदेशी बॉक्स ऑफिसों पर आश्रित होना पड़ा. कमाई की कुल राशि $156.5 मिलियन थी, जो पहली फिल्म के $274.4 मिलियन की कुल कमाई की तुलना में $118 मिलियन के नुकसान को दर्शाती है; यह नुकसान अकेले क्रेडल के कुल बजट के आसपास ही बैठता है।
संभावित तीसरी फिल्म
हॉलीवुड रिपोर्टर के अनुसार वार्नर ब्रदर्स ने पुष्टि की है कि एक तीसरी फिल्म पर काम जारी है जिसके निर्माता दान लिन होंगे। टाइम वार्नर ने दिसंबर 2008 में एडोस में अपनी हिस्सेदारी बढ़ाकर इस फ़िल्म के अधिकारों को प्राप्त कर लिया। यह फिल्म अभी अपने शुरुआती चरण में है और किसी लेखक अथवा निर्देशक का चुनाव नहीं किया गया है, लेकिन ख़बरों से ऐसा लगता है कि इसका स्वरूप पूर्णतया नया होगा जिसमें लारा क्रॉफ्ट की "उत्पत्ति ... प्रेम संबंध तथा मुख्य खलनायक " को नए रूप में पेश किया जायेगा. रिपोर्ट से यह भी संकेत मिलता है कि एक लेखक तथा निर्देशक के चुनाव के बाद, लारा क्रॉफ्ट के किरदार के लिए संभवतः एक नयी अभिनेत्री को सामने लाया जायेगा.
अन्य मीडिया
टॉम्ब रेडर का लाइसेंस टॉप काऊ प्रोडक्शंस को दिया गया है जिसने 1999 से कई टॉम्ब रेडर कॉमिक्स को प्रकाशित किया है। यह श्रृंखला 2004 में अपनी पचासवीं तथा अंतिम कॉमिक बुक के जारी होने के साथ समाप्त हो गयी।
एडोस के साथ संयोजन में बैलेटिन बुक्स ने 2004 के वसंत से मूल उपन्यासों की एक श्रृंखला को प्रकाशित करना प्रारंभ किया; माइक रेसनिक की दी एम्युलेट ऑफ पॉवर इस कड़ी की सबसे पहली उपन्यस थी, उसके बाद अगस्त 2004 में ई.ई. नाईट की दी लॉस्ट कल्ट तथा जनवरी 2005 में जेम्स एलेन गार्डनर की दी मैन ऑफ ब्रोंज आईं. वे आम तौर पर फिल्मों की बजाय वीडियो पर आधारित थीं (विशेष रूप से एंजेल ऑफ डार्कनेस), हालांकि लॉस्ट कल्ट में क्रेडल ऑफ लाइफ का संदर्भ आता है। मैन ऑफ ब्रौंज़ में कहानी को लारा क्रॉफ्ट की जुबानी बताया गया है, इस मायने में यह प्रथम 2 पुस्तकों से भिन्न है। बैलेंटाइन के साथ केवल तीन उपन्यासों का ही अनुबंध था और पुस्तक श्रृंखला के आगे भी जारी रहने के बारे में अभी ज्ञात नहीं है।
टॉम्ब रेडर के कुछ गानों को आधिकारिक तौर पर जारी किया जा चुका है:
गेमपार्ट ने 10 जुलाई 2007 से 13 नवम्बर 2007 के बीच Re\Visioned: Tomb Raider Animated Series नामक दस हिस्सों वाली एक एनिमेटेड लघु श्रृंखला को प्रसारित किया था। इस श्रृंखला में विभिन्न प्रतिभाशाली कलाकारों द्वारा लारा क्रॉफ्ट के चरित्र को प्रस्तुत करने की कोशिश की गयी है। मिन्नी ड्राइवर द्वारा लारा क्रॉफ्ट की आवाज दी गयी है।
थीम पार्क राइड्स (सवारियां)
लारा क्रॉफ्ट: टॉम्ब रेडर फिल्म तथा उसके बाद आने वाली सीक्वेल, पैरामाउंट पिक्चर्स द्वारा वितरित तथा लाइसेंस दिए जाने के कारण पैरामाउंट के छह थीम पार्क्स में शामिल किये जाने की पात्र थीं; ये थीम पार्क्स पैरामाउंट (तथा बाद में सीबीएस कॉरपोरेशन) के अधीन हैं तथा उनके द्वारा संचालित किये जाते हैं। इस प्रकार तीन टॉम्ब रेडर राइड्स (झूलों/सवारियों) को पैरामाउंट के विभिन्न पार्कों में खोला गया - टॉम्ब रेडर: दी राइड (दोनों, किंग्स आइलैंड में एक एचयूएसएस [HUSS] जायंट टॉप स्पिन तथा कनाडा के वंडरलैंड में एक फ़्लाइंग रोलर कोस्टर) और टॉम्ब रेडर: फायरफॉल (किंग्स डोमिनियन में एक लटका हुआ एचयूएसएस [HUSS] टॉप स्पिन). सेडार फेयर, एल.पी. द्वारा पैरामाउंट पार्क्स को ख़रीदे जाने के कारण टॉम्ब रेडर ब्रांड नाम के अधिकार भी छिन गए और उसके बाद किंग आइलैंड के "टॉम्ब रेडर: दी राइड" तथा किंग्स डोमिनियन के "टॉम्ब रेडर: फायरफॉल" का नाम बदलकर "दी क्रिप्ट" रख दिया गया, जबकि कनाडा के वंडरलैंड के "टॉम्ब रेडर: दी राइड" का नाम "टाइम वार्प" रख दिया गया।
पूर्व के पैरामाउंट पार्क्स से अपने निवेश तथा लाइसेंस के छिन जाने के कारण टॉम्ब रेडर राइड फ्रेंचाइज को इटली के मूवीलैंड स्टूडियोज में टॉम्ब रेडर: दी मशीन के साथ नए सिरे से शुरू किया गया। ज़ाम्पेर्ला द्वारा निर्मित यह राइड काफी हद तक एचयूएसएस [HUSS] टॉप स्पिन राइड के समान ही लगती है, लेकिन वास्तव में यह विंडशीयर नामक एक अधिक उन्नत राइड है।
किंग्स आइलैंड में स्थित मूल (और एकमात्र इनडोर, थीम्ड) टॉम्ब रेडर: दी राइड की, टॉप स्पिन (जिन्हें अधिकांश मेलों [कार्निवल] में देखा जा सकता है) जैसी आमतौर पर "उबाऊ" रोमांचक राइड को एक अत्यंत ही इंटरेक्टिव, थीम्ड डार्क राइड में परिवर्तित करने के लिए काफी प्रशंसा की जाती है; इस राइड में लावा से भरे गड्ढे, ज्वालामुखी और दीवार पर एक विशालकाय देवी की मूर्ति को बनाया गया है जिसकी आंखें लेसर की हैं। इस राइड को विशेष रूप से बनाये गए एक टॉम्ब रेडर गाने के साथ चलाया जाता है और इसमें प्रथम फिल्म की वास्तविक छह भुजाओं वाली देवी "दुर्गा" तथा जल पात्र के साथ-साथ फिल्म में जीवित हो उठने वाले वानर योद्धाओं की मूर्तियों को भी दिखाया गया है।
तारा देवी तुलाधर
तारा देवी तुलाधर (21 मई 1931 – 27 जुलाई 2012) नेपाल की पहली महिला रक्त दाता और एक सामाजिक कार्यकर्ता थीं। उन्होंने समाज की सेवा के लिए अपना जीवन  समर्पित कर दिया।
प्रारंभिक जीवन
तारा देवी का जन्म तन्तालि (तनलाछी), काठमांडू में एक पुराने व्यापारी परिवार में हुआ था। उनके पिता त्रिरुणा माने तुलाधर एक ल्हासा नेवार व्यापारी थे। उनके दादा धर्म माने तुलाधर 1918 में स्वयंभू स्तूप की मरम्मत के लिए सबसे प्रसिद्ध व्यक्ति थे।
1930 के दशक में केवल कुछ ही विद्यालय थे क्योंकि राणा शासन सामान्य नागरिकों को शिक्षा देना नहीं चाहता था। लड़कियों के लिए, स्कूल में शामिल होना अधिक मुश्किल था। इसलिए तारा देवी को घर पर अनौपचारिक शिक्षण प्राप्त हुआ।
कैरियर
1960 में, तारा देवी ने प्रसूतिगरी मातृत्व अस्पताल, काठमांडू में सेवा शुरू की। 1964 में नई दिल्ली में कॉलेज ऑफ नर्सिंग से पोस्ट ग्रेजुएट इन नर्सिंग करने के बाद, वह काठमांडू के नर्सिंग स्कूल में एक वरिष्ठ शिक्षक बन गई।
1961 में, वह एक मरीज को रक्त दान करके नेपाल में पहली महिला का रक्तदाता बन गया था जो सर्जरी और आवश्यक रक्त के लिए तत्पर था। 1990 में सेवानिवृत्त होने से पहले वह त्रिभुवन विश्वविद्यालय टीचिंग अस्पताल में पर्यवेक्षक थी।.
सामाजिक सेवा
1961 में, वह एक मरीज को रक्त दान करके नेपाल में पहली महिला का रक्तदाता बन गया था जो सर्जरी और आवश्यक रक्त के लिए तत्पर था।  1990में सेवानिवृत्त होने से पहले वह त्रिभुवन विश्वविद्यालय टीचिंग अस्पताल में पर्यवेक्षक थे।
तारा देवी ने काठमांडू में एक समुदाय क्लिनिक, जन चिकित्सालय में स्वेच्छा से काम किया। पारोपर संगठन के एक कार्यकारी बोर्ड के सदस्य के रूप में सेवा करने के अलावा, नेपाल में पहला आधुनिक धर्मार्थ संगठन जो 19 52 में स्थापित किया गया था,  वह उदय समुदाय के एक सामाजिक संगठन उदय समाज के सलाहकार थे। तारा देवी अपने व्यवसाय को आगे बढ़ाने के लिए अविवाहित रहे।
प्रकाशन
तारा देवी ने दो पुस्तकें लिखी हैं, एक नेपाली में और दूसरा नेपाल भाषा में है।
नगला खेम रायगेन गाँव, फर्रुखाबाद (फर्रुखाबाद)
नगला खेम रायगेन फर्रुखाबाद, फर्रुखाबाद, उत्तर प्रदेश स्थित एक गाँव है।
2021 में क्रिकेट टीमों के दौरे और घरेलू सीरीज की सूची
साल 2021 में खेले जाने वाले क्रिकेट दौरों की सूची हैं। उसमें प्रथम श्रेणी क्रिकेट, लिस्ट ए क्रिकेट, टी-20, अंतरराष्ट्रीय और घरेलू क्रिकेट भी हैं।
रौली ग्वाड, चमोली तहसील
रौली ग्वाड, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
जुगानौली, चौखुटिया तहसील
जुगानौली, चौखुटिया तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
चॆन्ने कॊत्तपल्लॆ (अनंतपुर)
चॆन्ने कॊत्तपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
अनिल यशवंत टिपनीस
अनिल टिपनीस पीवीएसएम, एवीएसएम, वीएम, एडीसी (जन्म 15 सितंबर 1 9 40) ने 31 दिसंबर 1 99 8 से 31 दिसंबर 2001 तक भारतीय वायु सेना के एयर चीफ मार्शल के रूप में कार्य किया। उन्होंने कारगिल युद्ध के दौरान वायु सेना को हमले करने का आदेश दिया था
लोकनाथ गोस्वामी
लोकनाथ गोस्वामी गैड़ीय वैष्णव सन्त थे। उनका जन्म यशोहर (जैसोर) के तालखडि ग्राम में सं. १५४० में हुआ था। पिता का नाम पद्मनाम चक्रवर्ती तथा माता का सीता देवी था। यह पंद्रह वर्ष के वय में नवद्वीप आए तथा अद्वैताचार्य के यहाँ भक्तिशास्त्र का अध्ययन करने लगे। श्रीगौरांग तथा गदाधर पंडित यहाँ इनके सहपाठी थे। इनकी भक्ति से प्रसन्न हो आचार्य ने स्वयं इन्हें दीक्षा दी। श्रीगौरांग के आदेश से अपने सहपाठी भूगर्भ स्वामी के साथ वृंदावन के लुप्त लीलास्थानों को खोजने के लिए गए। वहाँ पता लगाकर इन्होंने सैकड़ों तीर्थों का उद्धार किया तथा उन्हें लेखबद्ध किया। किशोरीकुंड के पास रहते समय श्री राधागोविंद की मूर्ति इन्हें मिली। इन्होंने केवल एक शिष्य नरोत्तमदास ठाकुर को बनाया और उन्हें भी संवत् १६२९ में बंगाल में भक्तिप्रचारार्थ भेज दिया। इसके दो तीन वर्ष बाद इन्होंने शरीर त्याग दिया।
सिल्लोड
सिल्लोड (Sillod) भारत के महाराष्ट्र राज्य के औरंगाबाद ज़िले में स्थित एक नगर है।
यातायात
सिल्लोड पहुंचने के लिये औरंगाबाद रेलवे स्थानक को उतर सकते है, या फिर औरंगाबाद से मुंबई को नासिक से होकर जानेवाला राज्य महामार्ग यहां से गुजरता है।
जनसंख्या
२००१ साल के जनगणना के अनुसार सिल्लोड की आबादी 48,859 है, जिसमें 52 प्रतिशत पुरुष तथा 48 प्रतिशत महिलाएं है। साधारणतः 65 प्रतिशत लोग साक्षर है जो की राष्ट्रिय के 59.5 स्तर से ज्यादा है। 73 प्रतिशत पुरुष तथा 56 प्रतिशत महिलाएं साक्षर है। 17 प्रतिशत लोग 6 साल से कम उम्र के है।
सार-संग्रह
किसी ज्ञानराशि के संक्षिप्त किन्तु सर्वसमावेशी (comprehensive) संकलन को सार-संग्रह (compendium) कहते हैं। उदाहरण के लिए कोई सार-संग्रह किसी बड़े ग्रन्थ का साररूप हो सकता है। प्रायः जिस ज्ञानराशि का सार-संग्रह किया जाता है वह मानव-रुचि के सीमित क्षेत्र का ही प्रतिनिधित्व करती है। इस दृष्टि से, ज्ञानकोश या विश्वकोश मानव के सम्पूर्ण ज्ञान का सार-संग्रह कहा जा सकता है।
21वीं शताब्दी में विभिन्न क्षेत्रों के लोकीकृत, ऑनलाइन सार-संग्रहों के उदय का काल रहा है।
आवश्यक वस्तु अधिनियम
आवश्यक वस्‍तु अधिनियम, 1955 को उपभोक्‍ता ओं को अनिवार्य वस्‍तुओं की सहजता से उपलब्‍धता सुनिश्चित कराने तथा कपटी व्‍यापारियों के शोषण से उनकी रक्षा के लिए बनाया गया है। अधिनियम में उन वस्‍तुओं के उत्‍पादन वितरण और मूल्‍य निर्धारण को विनियमित एवं नियंत्रित करने की व्‍यवस्‍था की गई है, जिनकी आपूर्ति बनाए रखने या बढ़ाने तथा उनका समान वितरण प्राप्‍त करने और उचित मूल्‍य पर उनकी उपलब्‍धता के लिए अनिवार्य घोषित किया गया है। अधिनियम के तहत अधिकांश शक्तियां राज्‍य सरकारों को दी गई हैं।
अनिवार्य घोषित की गई वस्‍तुओं की सूची की आर्थिक परिस्थितियों में, परिवर्तनों विशेषतया उनके उत्‍पादन मांग और आपूर्ति के संबंध में, के आलोक में समय-समय पर समीक्षा की जाती है। 15 फरवरी, 2002 से सरकार ने पहले घोषित अनिवार्य वस्‍तुओं की सूची से 12 वस्‍तुओं को पूरी तरह और एक को आंशिक रूप से हटा दिया है। आर्थिक विकास त्‍वरित करने और उपभोक्‍ताओं को लाभ पहुँचाने के लिए 31 मार्च 2004 से और दो वस्‍तुओं को सूची से हटा दिया गया है। वर्तमान में अनिवार्य वस्‍तुओं की सूची में 16 नाम ही शामिल हैं।
नगला दाउद गाँव, फर्रुखाबाद (फर्रुखाबाद)
नगला दाउद फर्रुखाबाद, फर्रुखाबाद, उत्तर प्रदेश स्थित एक गाँव है।